Potrivit, ministrului Investițiilor și Proiectelor Europene, Adrian Câciu, urmare negocierilor purtate cu Comisia Europeană s-a obținut acordul finanțării din bani europeni a programului Start Up Nation-ediția 2024, prin Ministerul Economiei, Antreprenoriatului și Turismului.
"400 milioane de euro disponibile pentru IMM-uri pe o nouă linie de finanțare.O nouă etapă Start Up Nation (2024) începând cu al doilea trimestru al acestui an.
Am atins în acest fel doua obiective: finanțarea Start Up Nation din bani europeni (obiectiv ratat de toate guvernarile anterioare), descentralizarea fondurilor alocate IMM-urilor către ministerul de resort, Ministerul Economiei, Antreprenoriatului și Turismului care trebuie să fie/să devină numărul unu în elaborarea de politici publice și finanțări pentru economie.
A fost un efort pe care l-am derulat de la începutul acestui an cu colegul meu de guvern, Ștefan Radu Oprea, care sunt convins că va duce acest program la bun sfârșit așa cum a făcut-o și în trecut", a mai spus Adrian Câciu pe Facebook.